Det oppstår en forelskelse mellom Brian og Judith (Sue Jones-Davies), som også er medlem av «Folkefronten i Judea». I mellomtiden planlegger Reg å kidnappe Pilatus' kone. Brian er blant de uheldige utvalgte, og må delta i aksjonen. Som om ikke det var nok, blir han også forvekslet med en messias. En hel hærskare av tilhengere forguder ham, og Brians liv kompliseres bare mer og mer for hver dag som går.